کلوین
کلوین (اینگیلیسجه: Kelvin) دمانین میلتلرآراسی بیریملر سیستمیندهکی اؤلچو بیریمی دیر و K سمبولو ایله گؤستریلیر. بو بیریمین آدی بریتانیالی بیلیم آدامی ویلیام تامسون، 1-جی بارون کلوینین ایفتیخارینا کلوین آدلاندیریمیشدیر.
بیر کلوین،23-10×1.380649 ژول ایستیلیک انرژی دییشیکلیگی یارادان ترمودینامیک دمانین دییشیلمه میقداری ایله تانیملانیر.[۱] ساده بیر تعریف ایله، بیر کلوین میقداریندا ترمودینامیک دما دییشیلمهسی، 23-10×1.380649 ژول ایستیلیک انرژی دییشیلمهسینه نهدن اولور.
کلوین و سلسیوس درجهسی آرالاریندا TK = t°C + 273.15 رابیطهسی وار. بو اساسدا، کلوین مقیاسیندا خالیص سو 273.15 کلوینده دونور و 373.15 کلوینده (1 اتموسفر فیشاریندا) بوخار اولور.
1967دهکی 13-جو آغیرلیقلار و اؤلچولر عومومی کونفرانسیندان بو اله، سلسیوس و فارنهایت بیریملرینین ترسینه، کلوین مقیاسی درجه کلمهسی و ° ایشارهسینی ایشلتمهدن تانینماقدادیر.
قایناقلار[دَییشدیر]
- ^ Mise en pratique. BIPM.
kas_Arab azb_Arab azb_Arab azb_Arab azb_Arab azb_Arab fra_Latn